ඇකඩමි සම්මාන වෙනුවෙන් නාම නිර්දේශිත, 1957 වසරේදී තිරගත වූ මදර් ඉන්ඩියා චිත්‍රපටියෙහි රාධාගේ භූමිකාව ඇගේ සිනමා දිවියේ වඩාත් ජනප්‍රිය වූ එක් සිනමා චරිතයක් සේ හැඳින්වේ. ඒ වෙනුවෙන් එම වසර සඳහා පැවති ෆිල්ම්ෆෙයාර් සම්මාන උළෙලදී ඇය හොඳම නිළිය වශයෙන් තේරී පත්විය. 1958 දී මදර් ඉන්ඩියාහී රංගනයෙන් දායක වූ සුනිල් දත් හා විවාපත් වූ ඇය 1960 දශකයේ තිරගත වූ සිනමාපට රැසකටම සිය දායකත්වය ලබා දෙන ලදී. 1967 වසරේදී ඇය විසින් සිය රංගන දායකත්වය ලබාදුන් රාත් ඕර් දින් චිත්‍රපටිය වෙනුවෙන් ඇය සමාරම්භක ඉන්දීය, ජාතික සිනමා සම්මාන උළෙලදී හොඳම නිළිය ලෙස සම්මානයට පාත්‍ර වූවාය.